חטיבת כפיר במלחמת חרבות ברזל

במלחמת חרבות ברזל לחמה חטיבת כפיר במספר רב של קרבות. במתקפת הפתע על ישראל, ביום הראשון של המלחמה, סייעה החטיבה רבות בהדיפת מתקפת הטרור של חמאס. בשלב השני של הלחימה התחלקה החטיבה לשלוש חזיתות: הראשונה - זירת התמרון הקרקעי שבו השתתפו כוחות החטיבה מצידה הצפוני של רצועת עזה. השנייה - זירת יהודה ושומרון והשלישית בצפון, בגזרת הר דב שבה פעל גדוד נחשון. ערך מורחב – מתקפת הפתע על ישראל (2023) בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. ערך מורחב – הטבח בבארי ערך מורחב – פרשת בני הערובה בבארי בבוקר יום מתקפת הפתע הוקפצו לוחמי המסלול של סיירת חרוב וקיבלו פקודה להתייצב בקיבוץ בארי על מנת להשיב שליטה ביישוב, לפנות אזרחים ולתת מענה ראשוני ללחימה. הכוחות לחמו לצד גדודים נוספים של החטיבה ולצד יחידות נוספות: טנקים מגדוד 53 מחטיבה 188 בפיקודו של סא"ל סלמאן חבקה, שייטת 13, יהל"ם, גדוד 890, יחידת הלוט"ר, יחידה 504, ימ"מ, יחידת מצדה משירות בתי הסוהר יחידת דובדבן, יחידת מתפ"א של משטרת ישראל, פחת"ק 932 תחת פיקוד גדוד 74 וסיירת מטכ"ל. לוחמי סיירת חרוב לחמו שעות לחימה ארוכות וטיהרו את הקיבוץ ממחבלים, בהם כאלה שהתבצרו בכמה מתחמים, בלחימה קשה, שנמשכה עד 9 באוקטובר בצוהריים. אחד המתחמים היה בסמוך לחדר האוכל של הקיבוץ, התבצרו בו עשרות מחבלים שלקחו כבני ערובה 16 מאנשי הקיבוץ ואורחים, מתוך כוונה לחטוף אותם לעזה. במהלך הקרב שהתפתח בין כוחות ימ"מ וצה"ל לבין המחבלים נהרגו 14 מבני הערובה וכן כל המחבלים ששהו במתחם. בקרב נהרגו 108 מחבלים. רק בערבו של 9 באוקטובר הסתיימה מלאכת פינוי הגופות בידי זק"א. במהלך הקרבות במתקפת הפתע והדיפת המחבלים נהרגו סמ"ר נדב ביטון, לוחם בגדוד נחשון, (90), סמל נתן חי ליאר, לוחם בגדוד דוכיפת (94), וסמ"ר נהוראי סעיד לוחם בגדוד שמשון (92). ערך מורחב – הלחימה ברצועת עזה במלחמת חרבות ברזל ערך מורחב – קרב שג'אעייה (2023) בפעם הראשונה מאז נוסדה בשנת 2005, ובפעם הראשונה מאז נהפכה לחטיבה מתמרנת בשנת 2020, משתתפת חטיבת כפיר בתמרון הקרקעי בעומק שטח רצועת עזה. לוחמי כפיר החלו להילחם עם מחבלי החמאס ופועלים לאיתור המנהרות התת-קרקעיות של ארגון הטרור והשמדתן. בזירת התמרון הקרקעי כולל צוות הקרב החטיבתי את כוחות סיירת חרוב וגדוד דוכיפת. ב-1 בנובמבר פלוגת כפיר בגדוד 450 של חטיבת ביסל״ח שכללה לוחמים משלושת גדודי החטיבה נכנסה לתמרון ובכך היו לוחמי הפלוגה הראשונית שנכנסים ללחימה והראו מצוינות בלחימה. ב-4 בדצמבר פעל צוות קרב של חטיבת כפיר בפעם הראשונה עם כוחות הנדסה, שריון וארטילריה, בצפון רצועת עזה. לוחמי כפיר חשפו והשמידו יותר מ-30 פירי מנהרות, הכווינו עשרות תקיפות אוויריות וכ-100 תקיפות ארטילריה והשמידו מטרות רבות של חמאס. ב-6 בדצמבר המשיכו כוחות היבשה במהלך הלילה בתמרון הקרקעי, כאשר צוות קרב של חטיבת כפיר פעל בצפון הרצועה. לוחמי כפיר חיסלו עשרות מחבלים, איתרו והשמידו פירי מנהרות, ואמצעי לחימה אשר אותרו בשטח בית ספר. ב-8 בדצמבר חטיבת כפיר פעלה בפעם הראשונה בשכונת שג'אעייה, נלחמה בקרבות עזים והשמידה תשתיות טרור. צוות הקרב של כפיר כולל גם את גדוד דוכיפת שנע במקביל לסיירת חרוב, בצמוד לטנקי מרכבה סימן 4 של גדוד שריון במילואים מחטיבה 4 וגדוד שריון מחטיבה 188. במהלך הקרבות חיסלו לוחמי כפיר כ-70 מחבלים מגדוד שג'אעייה של חמאס. במהלך הקרבות נהרגו מפקד טנק ולוחם שריון במילואים של גדוד 53 מחטיבה 188. ב-9 בדצמבר פעל צוות הקרב של חטיבת כפיר בשג'אעייה. במהלך הפעולה נתקל בחוליית מחבלים שהסתתרה בשטח בית ספר. לוחמי כפיר חיסלו את המחבלים ואיתרו בשטח בית הספר פירי מנהרות ואמצעי לחימה. ב-14 בדצמבר פעלו לוחמי צוות הקרב החטיבתי לטיהור החלק הדרום-מזרחי של שכונת שג'אעייה. לוחמי החטיבה בהובלת לוחמי סיירת חרוב השמידו, עם כוח ההנדסה של החטיבה, מתחם בית ספר שבו פרס חמאס תשתית טרור נרחבת הכוללת עשרות טילי RPG, רובי קלשניקוב, מחסניות, רימונים, פירים תת-קרקעיים ומתחם אימונים צמוד. בנוסף החזירו לוחמי החטיבה לקיבוץ נחל עוז את הטרקטורון של "יבולי נחל עוז", שנגנב במתקפת הפתע ותועד כשעליו מחבלי חמאס רבים. ערך מורחב – קרב ח'אן יונס (2023) ב-21 בדצמבר הצטרפה החטיבה, בפעם הראשונה, לתמרון ההתקפי במרחב ח'אן יונס, כאשר חברה להתקפה האוגדתית של עוצבת האש (אוגדה 98) לצד חטיבות השריון, החי"ר והקומנדו. ב-24 בדצמבר, בפשיטה על מפקדה צבאית שביצעו כוחות מצוות קרב חטיבתי של חטיבת כפיר בעיר ח'אן יונס, איתרו הלוחמים אמצעי לחימה רבים, בהם עשרות רימונים וחומרי נפץ. ב-8 בינואר,2024 במהלך פשיטות שביצע גדוד דוכיפת של חטיבת כפיר בח'אן יונס, אותרו תחמושת רבה ומדים של מחבלי נוח'בה; באותה הפעילות פשט הכוח על מבנה ששימש לפעילות טרור במרחב ונתקל באש מחבלים שנפתחה לעברו. במהלכה נהרג סמל רועי טל לוחם הגדוד. ב-1 במרץ, במהלך פעילות, פלוגת חי"ר של לוחמי החטיבה, שפעלו כחלק מגדוד 450 של בית הספר למפקדי כיתות, נכנסה בלילה שבין חמישי לשישי למרחב חאן יונס, במטרה לאבטח ציר לוגיסטי, תוך פשיטה על יעדי טרור בפאתי חאן יונס. בזמן שהכוח נכנס למבנה, הוא עלה על זירת מטעני חבלה בתוך המבנה ומחוצה לו שהופעלו על ידי מחבלים מרחוק. כתוצאה מכך נהרגו סמל דולב חיים מלכה, סמל אפיק טרי, סמל ינון יצחק, לוחמי גדוד 450 של חטיבת ביסל"ח, אשר שירתו כלוחמים בגדוד 'נחשון' (90) של חטיבת כפיר. באותה תקרית נפצעו פצעים קשים מפקד מחלקה וארבע לוחמים, ושלושה נהרגו. תשעה לוחמים נוספים נפצעו בדרגות שונות. שני לוחמים נלכדו תחת ההריסות. כוח של יחידת 669 הוקפץ אל המקום וסייע בחילוץ. ערך מורחב – קרב בית חאנון (2023) ב-8 במרץ 2024 פורסם כי גדוד נצח יהודה החל לפעול במרחב בית חאנון בצפון הרצועה, במקביל להגנה על הגדר ועוטף עזה. הגדוד ביצע מספר פשיטות מקומיות לצורך הגנה על העוטף ולהשמדת תשתיות אויב במרחב.לוחמי הגדוד השמידו עמדות נ"ט ותצפית, פירי מנהרות וכן חיסלו מחבלים במרחב. ב-22 במאי 2024, ביצעו לוחמי גדוד נצח יהודה פעילות לסיכול תשתיות טרור בבית חאנון. במהלך הפעילות נהרגו מירי צלף, סרן ישראל יודקין, וסמ"ר אליהו חיים אמסלם, סגן מפקד פלוגה ולוחם גדוד נצח יהודה. ב-26 למאי הותר לפרסום כי לוחם גדוד נצח יהודה סמ"ר בצלאל צבי קובץ נפטר מפצעיו לאחר שנפגע באותה התקרית בה נפלו שני קצין ולוחם מהגדוד, סמ"ר אמסלם וסרן יודקין, שהיו הראשונים מהגדוד שנהרגו במלחמה. כעת עולה מניין הרוגי הגדוד לשלושה. ב-19 בספטמבר הודיע דובר צה"ל כי גדוד נצח יהודה סיים 7 חודשי לחימה בבית חאנון ויצא מהרצועה. הלוחמים השמידו תשתיות טרור וחיסלו מחבלים נוספים רבים מגדוד בית חאנון. בין הפעולות הלוחמים נתקלו במחבלים שיצאו מפיר וחיסלו את החוליה. אחד מחבריה, כך התברר, היה מפקד הפלוגה של מרחב בית חאנון בחמאס. ערך מורחב – מבצע ארנון ב-2 ביוני החל צוות הקרב של חטיבת כפיר בלחימה במחנות המרכז במרכז רצועת עזה, ביניהם נוסיראת. המשימה שהוגדרה היא הכרעת החטיבה המקומית האחרונה של חמאס שעדיין פועלת כמסגרת. לוחמי כפיר ביצעו פעולות חישוף סביב הצירים של המחנות. ב-9 ביוני השתתפו לוחמי החטיבה במבצע ארנון שבו שוחררו ארבעה חטופים. ערך מורחב – זירת יהודה ושומרון במלחמת חרבות ברזל ב-30 באוקטובר ביצע צה"ל מבצע חטיבתי לסיכול טרור ומעצר מבוקשים במחנה הפליטים ג'נין בהובלת יחידת דובדבן, יהל"ם, סיירת חרוב ומג"ב. כלים הנדסיים חשפו מטעני גחון מתחת לכבישים ויהל"ם השמידה חמ"ל ממולכד וכלי רכב ובו אמל"ח. במהלך חילופי האש, נהרגו 4 מחבלים באמצעות כלי טיס בלתי מאויש. כמו כן, הרס צה"ל את שער הכניסה למחנה הפליטים, שהיווה אחד מסמלי העיר ג'נין. ב-9 בנובמבר העימות במחנה הפליטים ג'נין (נובמבר 2023) – דחפורי D9 פוצצו עשרות מטעני גחון ומטעני חבלה מאולתרים שהטמינו הפלסטינים בג'נין ומחנה הפליטים ג'נין, במהלך פעילות של חטמ"ר מנשה נגד טרור. בבוקר נמשכה הלחימה בג'נין, כוחות של חטיבת כפיר, יחידת יהל"ם, דובדבן ומג"ב נכנסו לעיר בהובלת כלי צמ"ה ממוגנים וניהלו חילופי אש עם מחבלים. כלי טיס תקף מהאוויר חולייה של 4 מחבלים שירתה על הכוחות. בסך הכל, הכוחות הרגו 15 מחבלים, השמידו פיר תת-קרקעי שהכיל אמל"ח ומטעני חבלה, וניטרלו עשרות מטענים שהוטמנו מתחת לכבישים. ב-13 בנובמבר במסגרת הקרבות שניהל גדוד 450 של בית ספר למכ"ים בצפון רצועת עזה נהרג סמ"ר רועי מרום מפקד כיתה בגדוד 906,חטיבת ביסל״ח, אשר שירת כלוחם בסיירת חרוב. ב-14 בנובמבר כוחות מסיירת חרוב, מגדוד דוכיפת, מיחידת דובדבן במילואים, מההנדסה הקרבית, נשב"כ וממג"ב איו"ש בפיקודה של חטיבת כפיר, פעלו כ-15 שעות האחרונות במבצע לסיכול טרור במחנה הפליטים טול כרם. את הכוחות הובילו דחפור D9 משוריין ולביא"ה שחשפו עשרות מטעני גחון מוכנים לשימוש שהוטמנו מתחת הכבישים ולצידם במהלך הפעילות הלוחמים פגעו במחבלים חמושים בנשק ומטענים. כוחות של סיירת חרוב איתרו והשמידו מעבדת מטענים שבתוכה נמצאו עשרות מטענים מוכנים לשימוש, אותם השמידו לוחמי יהל"ם. כלי טיס של צה"ל בהכוונת שב"כ תקף מהאוויר והרג חוליית מחבלים חמושה שירתה והשליכה מטענים על כוחותנו וסיכנה אותם. בסך הכל נהרגו בעימות שבעה מחבלים פלסטינים. בנוסף, כוח מג"ב עצר - על בסיס מידע מודיעיני מדויק של שב"כ - בכיר בגדוד "טול כרם" לאחר שניסה לברוח מהמחנה בחסות אמבולנס. בליל 16–17 בנובמבר פעלו כוחות מחטיבת כפיר, חיל ההנדסה הקרבית ומג"ב בליווי כלי צמ"ה ממוגנים בעיר ג'נין ובמחנה הפליטים הסמוך לה. הם הרגו חמישה מחבלים ועצרו שמונה מבוקשים. במהלך הפעולה חלק מהמבוקשים ניסו לברוח באמבולנסים לבית החולים אבן סינא, והכוחות הקיפו את בית החולים וערכו חיפושים שבהם נעצרו המחבלים. ב-12 בדצמבר פעלו כוחות החטיבה תחת פיקודה של חטמ"ר מנשה בעיר ג'נין יחד כוחות הנדסה קרבית במילואים ושירות הביטחון הכללי. דחפור D9 משוריין ולביא"ה פתחו צירים לכוחות ולרכבי ה"פנתר" הממוגנים. כוח של יחידה 636 זיהה 4 מחבלים שיידו מטעני חבלה והכווין כטב"ם שחיסל אותם, כאשר אחד המחבלים התלקח כתוצאה ממטען חבלה שהחזיק. בפעילות הוחרמו אמצעי לחימה ונעצרו מבוקשים. ב-13 בדצמבר המשיכה הפעולה בג'נין וחוסלו עוד 6 מחבלים. ב-14 בדצמבר הסתיימה הפעולה, בסך הכל יותר מ-10 מחבלים חוסלו במהלך המבצע, בעוד ששבעה לוחמי צה"ל וקצין נפצעו באורח קל. ב-29 במאי, מחבל פלסטיני שנהג ברכב מסחרי גדול הגיע למחסום הבידוק חווה 6, שממוקם סביב שכם - בין הכניסה לחטמ"ר שומרון לכיוון היישוב איתמר. המחבל דרס שני לוחמי גדוד נחשון שהיו בפעילות מבצעית במקום בעת ביצוע פעולות בידוק רכבים. כתוצאה מפיגוע הדריסה נהרגו סמ"ר אליה הלל וסמ"ר דייגו שוישה הרסאג' שני לוחמי גדוד נחשון של החטיבה. ב-27 ביוני, כחלק ממבצע של חטיבת מנשה לעצירת מבוקשים ואיתור אמל"ח, פעל כוח של סיירת חרוב במחנה הפליטים ג'נין. במהלך הכניסה למחנה פרץ הכוח דרך אחד הצירים על גבי רכב מסוג פנתר. כוח רפואי (תאג"ד) על גבי הפנתר עלה על מטען. המטען התפוצץ על הרכב והביא לפציעות קלות של אחדים מהלוחמים. כוח חילוץ הוקפץ לחלץ את הפנתר התקוע ולטפל בפצועים. בעת שהלוחמים פרקו רגלית מהרכבים, הופעל מטען נוסף על הכוח. כתוצאה מהמטען, נהרג סרן אלון סאקג'יו מפקד מחלקת הצלפים של סיירת חרוב, ו-16 לוחמי סיירת חרוב נוספים נפצעו ופונו לטיפול בבית החולים. ב-11 בספטמבר אירע בשעות הבוקר פיגוע דריסה סמוך לצומת אסף ליד היישוב בית אל בבנימין. המחבל נהג במכלית גז עם לוחית רישוי פלסטינית, האיץ לעבר כוח צה"ל במהלך פעילות מבצעית בצומת, התנגש בעוצמה בתחנת אוטובוס והרג במקום את סמ"ר גרי גדעון הנגהאל לוחם גדוד נחשון של החטיבה. הלוחמים במקום ואזרח חמוש חתרו למגע ונטרלו את המחבל, תושב הכפר הפלסטיני ראפאת שבאזור רמאללה. מתחילת מלחמת חרבות ברזל איבדה החטיבה כ-15 מלוחמיה (מעודכן ל-11 בספטמבר 2024) מדיה וקבצים בנושא חטיבת כפיר במלחמת חרבות ברזל בוויקישיתוף לילך שובל, צפו בתיעודים משדה הקרב: חטיבת כפיר משתתפת בתמרון קרקעי בעזה לראשונה מאז הקמתה, באתר ישראל היום, 4 בדצמבר 2023 צק"ח כפיר מתמרן בעומק רצועת עזה - ומשמיד מעל 30 פירי מנהרות, באתר צה"ל, 4 בדצמבר 2023 נטעלי שם טוב, "אני רוצה שנצא מכאן ונשיג את המטרות שלנו": מח"ט כפיר בריאיון מלב עזה, באתר חדשות 13, 14 בדצמבר 2023 יוני קמפינסקי, מפקד 'נצח יהודה' לשעבר לערוץ 7: בזמן שהלוחמים מכניסים סיוע אמריקאי - הם מאוימים בסנקציות, באתר ערוץ 7, 23 באפריל 2024 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) חללי המלחמה | חטיבת כפיר, באתר צה"ל אפרת קארו, אימו של נתן חי שנלחם במחבלים עד שנהרג: "היה עושה את זה שוב", באתר עכשיו 14, 11 בדצמבר 2023 ניר דבורי, ‏משמידים מנהרות, מכווינים מאות תקיפות: חטיבת כפיר מתמרנת לראשונה מאז הקמתה בעומק עזה, באתר ‏מאקו‏, 4 בדצמבר 2023 יואב זיתון, כך חטיבת כפיר נולדה מחדש בעזה | עם סיירת חרוב בשג'אעיה, באתר ynet, 14 בדצמבר 2023 עוזי ברוך, הותר לפרסום: ארבעה לוחמים נהרגו ברצועת עזה, באתר ערוץ 7 עכשיו 14 (2024-01-10), "הוא רק רצה שנישן טוב בלילה": אביו של רועי טל הי"ד מספר על פגישתם האחרונה, נבדק ב-2024-07-06 אמיר בוחבוט‏, היתקלות בחאן יונס: פרטים חדשים על נפילתו של לוחם כפיר רועי טל, באתר וואלה, 14 בינואר 2024 עוזי ברוך, הותר לפרסום: 3 לוחמים נהרגו ו-14 נפצעו בפיצוץ מטענים במבנה בחאן יונס, באתר ערוץ 7 דביר עמר, הרב משה אלחרר: דולב חיים ז"ל היה אדם עם לב גדול מאוד, באתר ערוץ 7 אפיק טרי סיים קורס מ"כים ונפל בעזה, באתר ערוץ 7 "שערוריה שאין לה תקדים, הפקרות" - האלוף בריק רותח בעקבות האסון בחאן יונס, באתר ערוץ 7 אמיר בוחבוט‏, אסון בחאן יונס: שלושה חיילים הרוגים ו-14 פצועים בפיצוץ מבנה על ידי מחבלים, באתר וואלה, 2 במרץ 2024 לראשונה: גדוד 'נצח יהודה' בפשיטות במרחב בית חאנון בצפון הרצועה, באתר צה"ל, 8 במרץ 2024 דביר ממר, אליהו אמסלם מרעננה נפל בקרב, באתר ערוץ 7 מאיר תורג'מן, יואב זיתון, איתמר אייכנר, תמר טרבלסי חדד, אדם קוטב, הותר לפרסום: קצין ולוחם מ"נצח יהודה" ולוחם יהל"ם נפלו בקרבות בצפון הרצועה, באתר ynet, 22 במאי 2024 שלום כלפון, משפחת יודקין תוכל להוסיף את הכיתוב הי”ד למצבת בנה עוזי ברוך, הותר לפרסום: לוחם יהל"ם, וקצין ולוחם בנצח יהודה נפלו בקרבות בצפון רצועת עזה, באתר ערוץ 7 איציק ברנדויין, סמ"ר בצלאל צבי קובץ מגדוד 'נצח יהודה' נפטר מפצעיו לאחר שנפצע קשה בקרב, באתר ערוץ 7 אוהביה שרעבי, לוחמי נצח יהודה שרו מעל קבר חבריהם סמ"ר בצלאל צבי קובץ שנפל בקרב, באתר ערוץ 7 לילך שובל, הותר לפרסום - שני חיילי צה"ל נפלו ברצועה: סמ"ר בצלאל צבי קובץ וסמ"ר סהר סודאי, באתר ישראל היום, ‏26.05.2024 האריות של 'נצח יהודה' מסכמים 7 חודשי לחימה בבית חאנון, באתר צה"ל, ‏19.09.24 ניר דבורי ספיר ליפקין, ‏תקיפות מהאוויר והריסת הסמל של העיר: הפעילות הלילית של צה"ל בג'נין, באתר ‏מאקו‏, 30 באוקטובר 2023 אריה יואלי, ‏צה"ל פועל בג'נין: לפחות 4 מחבלים הרוגים, באתר "סרוגים", 9 בנובמבר 2023, אלישע בן קימון, עינב חלבי, בצהרי היום: חוליית מחבלים הותקפה מהאוויר בג'נין, באתר ynet, 9 בנובמבר 2023 מבצע לסיכול טרור במחנה הפליטים ג'נין: 12 מחבלים חוסלו, חלקם מהאוויר, באתר ynet, 9 בנובמבר 2023, יאיר אמר, ‏צה"ל פועל באיו"ש: מעצרים בג'נין ותקיפת חולייות, באתר "סרוגים", 9 בנובמבר 2023, פז אבוחצירה, כוחותינו השמידו פיר תת קרקעי וחיסלו מעל 12 מחבלים בג'נין | צפו, באתר חדשות 0404‏, 9 בנובמבר 2023 ניר דבורי, ‏לא רק בעזה ובגבול הצפון: לפחות 12 מחבלים חוסלו בג'נין, צה"ל השמיד פיר תת-קרקעי עם מטענים, באתר ‏מאקו‏, 9 בנובמבר 2023 נמשך המבצע בג'נין: עלה לשישה מספר המחבלים שחוסלו בחילופי האש, באתר ynet, 13 בדצמבר 2023 אלישע בן קימון, עינב חלבי, 15 שעות מבצע בטול כרם: לפחות 7 מחבלים נהרגו, עשרות מטענים נחשפו, באתר ynet, 14 בנובמבר 2023 המבצע הגדול בג'נין מאז חומת מגן: 1,400 לוחמים פעלו, יותר מ-10 פירים אותרו, באתר ynet, 14 בדצמבר 2023 אמיר בוחבוט, שלומי הלר‏, הלוחמים אליה הלל ודייגו שוישה הרסאג' נהרגו בפיגוע דריסה סמוך לשכם, באתר וואלה, 30 במאי 2024 יואב זיתון, פיגוע תוך שניות - מבלי שיתר הלוחמים הספיקו לירות: תחקיר הדריסה ליד שכם, באתר ynet, 30 במאי 2024 אורלי הררי, אמו של הלוחם אליה הלל הי"ד: "נשים מצור על שכם עד שהרוצח יוסגר", באתר ערוץ 7 דביר עמר, ראש המכינה בפדואל הרב מאיר כץ: "אליה היה מאוד מעשי וערכי - היה לו שקט פנימי", באתר www.inn.co.il עוזי ברוך, הותר לפרסום: שני חיילים נרצחו בפיגוע סמוך לשכם, באתר www.inn.co.il ניר דבורי, ‏אירוע קשה במבצע לילי במחנה הפליטים ג'נין: קצין נהרג ו-16 חיילים נפצעו, באתר ‏מאקו‏, 27 ביוני 2024 יואב זיתון, איתן גליקמן, סרן אלון סקאג'יו נהרג ממטען בג'נין, 16 לוחמים נפצעו - אחד מהם במצב קשה, באתר ynet, 27 ביוני 2024 איתן גליקמן, הוריו של סרן אלון נפרדו: "קפץ כמו גיבור". תיעוד: החיבוק לאח, אחרי 3 חודשים בעזה, באתר ynet, 27 ביוני 2024 עכשיו 14 (2024-07-02), "הוא ספג את הפגיעה בשביל כולם": סיפור גבורתו של סרן אלון סקאג'יו ז"ל, נבדק ב-2024-07-06 ליאור אל-חי, אלישע בן קימון, הותר לפרסום: סמ"ר גרי גדעון הנגהל נהרג בפיגוע הדריסה בבנימין, באתר ynet, 11 בספטמבר 2024